Memories are made of this – Appeltjie
Posted byappeltjie 9th Sep 2020 6th Sep 2020 Posted inUncategorized
Ek, Rensburg en Celia in die wrak van die Arniston
Dit was 'n vakansie wat nie so moes gewees het nie. 13 mense saam in een huis vir 8 dae? Onmoontlik. Maar dit het toe so gebeur. Ek en my sussie sou saam in Mamma se strandhuis gaan vakansie hou. Dis Desember en ons reël ons dinge mooi. Die neef en niggies is ook gaande oor mekaar, so ons sien uit na 'n heerlike tydjie. En toe hoor ons broer Rensburg en sy gesin gaan ook daar wees, terselfdertyd. Waar sou die misverstand dan begin het? Maar ons kom almal oor die skok, reël vir ekstra beddens en matrasse en ons pak die ding aan.
Na die tyd en nou nog, praat ons oor daardie vakansie. 6 van die neefs en niggies normaalweg verspreid tussen die Kaap, Oos-Kaap en KZN kuier saam, ontdek en herontdek mekaar. Die seestrand word platgestap in die perfekste vakansieweer ooit. En die Arniston spoel oop, vir die eerste keer in bitter baie jare. Ek, sussie en kleinboet gaan stap. Ure lank. Tydens die laagste laagwater in bitter baie jare, tot by die wrak. Kilometers langs die strand op. Ons sien die voëls se neskolonie; neem waar die oer-oue sandsteenpypies waarin wurms gebly het en nou versteen is maar oopgespoel het oor die jare. Ons raak aan geskiedenis. Kyk en voel en neem herinneringsfoto's.
Terug by die huis is my enkels bietjie seer. Later daardie aand lyk dit soos butternut pampoentjies. Maar dit raak beter 'n paar dae later. Tot ons weer wil gaan stap. Hierdie keer om die grot op Waenhuiskrans te besoek. Ons vorder fluks, tot my enkel net nie meer wil verder nie. Ek wag op Roman Beach tot almal weer terug is, vol gesels oor die wonder van die grot wat ons al so dikwels besoek het. En ons neem nog 'n onthou foto. Hierdie keer sien ons 'n vriend wat nie meer 'n vriend is nie en een wat 'n geliefde skoonseun geword het. Die laaste keer wat ons so saam sou wees.
op Roman Beach, Waenhuiskrans
ons gewese strandhuis, ou kaapse gewel huis met die rooi dak in die middel.
In die oomblik 2020 1
9th Sep 2020 at 7:58 am
Wrywing sal daar altyd wees, maar sulke gesinsvakansies waas vie my as enigste kind, heeerlik. ( My ma was een van 11 en elke desember het ons en hulle met hulle gesinne saam vakansie gehou- eers in tente, karavane en toe Rus'bBietjie. Later het 8 vd 11 hulle eie huie daar gehad.
Aggenee! Is die strandhuis verkoop? Wat 'n lekkerte om as familie saam te kuier!
Ongelukkig moes ons die ou dame laat gaan. Haar nuwe eienaars het haar met waardigheid herklee
Ek moet sê, sy maak julle beslis nog steeds trots daar langs die Arniston hotel. Ek moet sê dis opwindend dat die skip se wrak oopgespoel het toe julle as fsmilie op Waenhuiskrans was!
9th Sep 2020 at 2:30 pm
Daardie was n fantastiese vakansie. Almal het heerlik oor die weg gekom en heeltemal te veel geeet.
9th Sep 2020 at 3:07 pm
En het ons daarna na nog so n geleentheid gesoek!!
9th Sep 2020 at 9:28 pm
Dit klink asof dit ń heerlike vakansie was, Appeltjie. As ek ooit eendag weer op Arniston kom, sal ek die huis herken?
10th Sep 2020 at 7:10 am
Ja. Sy is nou net in wit geklee met n nuwe muur rondom die straat kant
10th Sep 2020 at 1:44 am
Dit is beslis n vakansie om te onthou al is jul soos sardientjies ingepak om elkeen n plekkie te gee.
10th Sep 2020 at 7:11 am
Die kinders was mal daaroor
10th Sep 2020 at 4:03 pm
Wat 'n lekker vakansie! Al is daar 'n nadraai, is ek seker dit is steeds in almal se harte een van die bestes ooit.